
ОБЩИНА БУРГАС

www.burgas.bg; електронна поща: obshtina@burgas.bg

ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на техническо задание и разрешаване изработване на Подробен устройствен план – Парцеларен план за трасе на водопровод от съществуваща водомерна шахта, находяща се в ПИ с идентификатор 07079.11.264 по КК на гр. Бургас до проектна водопроводна мрежа в ПИ с идентификатор 07079.832.175 по КК на гр. Бургас, извън строителните граници на в.з. „Росенец“, землище гр. Бургас, в устройствена зона 07079/88, по одобрения ОУП на гр. Бургас.
УВАЖАЕМИ ОБЩИНСКИ СЪВЕТНИЦИ,

Във връзка с реализиране на инвестиционната инициатива на Община Бургас за подмяна на водопроводна мрежа във в.з. „Росенец“, Община Бургас е стартирала процедура по изготвяне на ПУП-ПП за трасе на водопровод от съществуваща водомерна шахта, находяща се в ПИ с идентификатор 07079.11.264 по КК на гр. Бургас до проектна водопроводна мрежа в ПИ с идентификатор 07079.832.175 по КК на гр. Бургас. 
Съгласно предвижданията на ОУП на гр. Бургас, одобрен с Решение №51-1/21.07.11г. на Общински съвет Бургас, територията, през която се предвижда да преминава водопровода е с предназначение: Устройствена зона 07079/88 – рекреационни гори и лесопаркове. Обхватът на настоящия ПУП-ПП попада изцяло в зона „Б“ по ЗУЧК 

Съгласно действащ ОУП за гр.Бургас и схема КИН в обхвата на ПУП-ПП не попадат обекти недвижими културни ценности, техни граници и охранителни зони.
Служебно е изготвено техническо задание за проектиране, съгласно чл.125 от ЗУТ, с което е определен обхвата на бъдещото трасе.
Предвижда се трасето на водопровода да засегне ПИ с идентификатор 07079.11.264 по КК на гр. Бургас, с трайно предназначение Горска територия, начин на трайно ползване – друг вид дървопроизводителна гора в землището на кв. Крайморие, собственост на МЗГ – държавно лесничейство. Видно от представено предложение за ПУП-ПП, проектното трасе е с обща дължина 10.24м., като се предвижда сервитут по 3.00м от двете страни на оста на водопровода и общата площ, засегната от сервитута е  91.54 кв.м. 
Техническото задание и предложение за ПУП-ПП са разгледани на заседание на ЕСУТ и в Протокол-Решение №27/10.09.2014г., т.17 от дневния ред ЕСУТ изразява положително становище по представеното техническо задание, като се констатира необходимостта от провеждане на процедура по чл.61, ал.1, т.1 от Закона за горите, за учредяване на сервитут върху поземлени имоти в горски територии.
Техническото задание е съгласувано с Регионална дирекция по горите – Бургас с писмо №1655/07.05.14г.м. Инвестиционното предложение е съгласувано със становище с изх. №6871/07.11.14г. на РИОСВ – Бургас.

Предвид гореизложеното и на основание чл.21, ал.1, т.11 от ЗМСМА, чл.124а, ал.1, чл.124б, ал.1 от ЗУТ, писмо №1655/07.05.14г. от РДГ-Бургас, становище с изх. №6871/07.11.14г. на РИОСВ – Бургас и като взех предвид решение на ЕСУТ, изразено с Протокол №27/10.09.2014г предлагам, Общински съвет Бургас да вземе следното: 
РЕШЕНИЕ:


На основание чл.21, ал.1, т.11 от ЗМСМА, чл.124а, ал.1, чл.124б, ал.1 от ЗУТ Общински съвет – Бургас одобрява задание и разрешава изработване на Подробен устройствен план – Парцеларен план за трасе на водопровод от съществуваща водомерна шахта, находяща се в ПИ с идентификатор 07079.11.264 по КК на гр. Бургас до проектна водопроводна мрежа в ПИ с идентификатор 07079.832.175 по КК на гр. Бургас, извън строителните граници на в.з. „Росенец“, землище гр. Бургас, в устройствена зона 07079/88, по одобрения ОУП на гр. Бургас, като трасето ще преминава през ПИ с идентификатор 07079.11.264 по КК на гр. Бургас, с дължина 10.24м. и площ на сервитута, в съответствие с чл.112, ал.2 от Закона за водите.
  Да се изготви трасировъчен чертеж с регистър на засегнатите от трасето имоти и координатен регистър на подробните точки.

Разработката да се изготви в обем и съдържание, съгласно изискванията на Наредба №8 за ОС на УП, при спазване изискванията на Закона за горите.
Решението да се разгласи по реда на чл.124б, ал.2 от ЗУТ.

Приложение: извадка от действащ ОУП на гр.Бургас; Техническо задание ПУП-ПП – предложение за трасе с проектна таблица на засегнатите имоти; Протокол-Решение №27/10.09.2014г. на ЕСУТ към Община Бургас, Съгласувателно становище от Регионална дирекция по горите – Бургас, Съгласувателно становище от РИОСВ – Бургас.
ДИМИТЪР НИКОЛОВ

Кмет на Община Бургас

